Eesti maakondade üliõpilaskogud

Eesti maakondade üliõpilaskogud on pärast Eesti iseseisvumist lühikest aega tegutsenud üliõpilasorganisatsioonid, kuhu kuulumise aluseks oli pärinemine konkreetsest maakonnast või seotus sellega.

Üliõpilaskogud tekkisid 1920. aastail Soome "osakondade" eeskujul, kuid ei suutnud võistluses korporatsioonide ja seltsidega püsima jääda ja hääbusid liikmete vähesuse tõttu või reorganiseerusid seltsideks.

Üliõpilaskogusid esindas Üliõpilaskogude Liit (registreeritud 3. aprillil 1925, algne nimi kuni 1928 Maaalaliste Üliõpilasorganisatsioonide Liit)

Üliõpilaskogud registreerimise järjekorras olid:

4. detsembril 1921 Pärnumaa Üliõpilaskogu (kuni 1927 Pärnu Maakonna Üliõpilaste Kogu), tegevus lõppes hiljemalt 1934
17. märtsil 1922 Võrumaa Üliõpilaskogu (kuni 1926 Võrumaa Üliõpilaste Kogu), tegevus lõppes hiljemalt 1935
7. aprillil 1922 Viljandimaa Üliõpilaskogu, ühines 1929 üliõpilaskoguks Valvila
7. mail 1922 Valgamaa Üliõpilaste Kogu, ühines 1929 üliõpilaskoguks Valvila
24. novembril 1922 Virumaa Üliõpilaskogu, tegevus lõpetati 1933
23. märtsil 1923 Harjumaa Üliõpilaskogu, samal aastal uus nimi Maa-alaline Üliõpilasselts Concordia, 1924 kaotati maakondlik päritolupiirang, alates 1927 uus nimi Üliõpilasselts Concordia, mis tegutses kuni 1940; 21. märtsil 1924 registreeriti Harjumaa Üliõpilaskogu uuesti, kuid tegevusse ei asunud.  
23. märtsil 1923 Järvamaa Üliõpilaskogu, lõpetati 1929
27. aprillil 1923 Lääne-Saare Üliõpilaskogu (kuni 1927 Läänemaa Üliõpilaskogu), lõpetati 1929 
17. aprill 1929 Üliõpilaskogu Valvila, tekkis Viljandimaa ja Valgamaa üliõpilaskogude ühinemisel, 1934 muudeti maakondliku piiranguta üliõpilasseltsiks (Üliõpilasselts Valvila), mis lõpetati 1936 

Kirjandus
Vivat Academia. 2007. Lk. 475–476, 480-483.

Kategooria:Eesti üliõpilaselu